Baden-Württemberg

Baden-WürttembergSaksan osavaltiot kielitoimistonohjepankki.fi on Saksan osavaltio. Se sijaitsee maan lounaisosassa. Etelässä sen rajanaapuri on Sveitsi, lännessä Ranska. Naapuriosavaltiot ovat Rheinland-Pfalz, Hessen ja Baijeri. Baden-Württembergin pinta-ala on 35 673 neliökilometriä ja väkiluku 11,1 miljoonaa. Pääkaupunki on Stuttgart.

 Maantiede 
Historiallinen Baden kattaa osavaltion länsiosan ja historiallinen Württemberg puolestaan keski- ja itäosan. Kaikkiaan Baden-Württemberg käsittää noin kymmenesosan Saksan pinta-alasta. Reinjoki muodostaa osavaltion länsirajan ja suurimman osan etelärajaa. Lounaisosassa sijaitsee Schwarzwaldin vuoristoalue. Etelässä Baden-Württemberg rajoittuu Alppien juuriin ja Bodenjärveen. Tonavan lähteet sijaitsevat myös osavaltiossa.

 Historia 
Baden-Württemberg muodostuu historiallisista Badenin, Hohenzollernin ja Württembergin osavaltioista. Toisen maailmansodan jälkeen miehitysvallat perustivat alueelle kolme uutta osavaltiota: Württemberg-Baden (USA), Württemberg-Hohenzollern (Ranska) ja Baden (Ranska). Nämä yhdistettiin vuonna 1952 Baden-Württembergiksi, joka on jaettu neljään hallintoalueeseen (Regierungsbezirk): Freiburg, Karlsruhe, Stuttgart ja Tübingen. Hallintoalueet on jaettu edelleen 35 piiriin ja yhdeksään piirivapaaseen kaupunkiin.

 Politiikka 
Baden-Württemberg on perinteisesti ollut itänaapurinsa Baijerin tavoin oikeiston hallitsema osavaltio. Vuosina 1953–2011 sen pääministerinä oli kristillisdemokraatti. Varsinkin teollisuus- ja yliopistokaupungeissa vihreät on noussut merkittäväksi vaikuttajaksi. Vuonna 2011 valtaan nousi sosiaalidemokraattien ja vihreiden koalitio, jonka johdossa on vihreiden kautta aikojen ensimmäinen osavaltion pääministeri Winfried Kretschmann.

 Aluejako 
Baden-Württembergin osavaltio on jaettu neljään hallintopiiriin (), 35:een piirikuntaan (), joihin suurin osa kunnista ja kaupungeista kuuluu,  sekä yhdeksään kaupunkipiiriin (), eli piirikuntaan kuulumattomaan kaupunkiin.

Hallintopiirit: Freiburg, Karlsruhe, Stuttgart, Tübingen

 Kaupunkipiirit 

BAD Baden-BadenFR  FreiburgHD  HeidelbergHN  HeilbronnKA  Karlsruhe

MA  MannheimPF  PforzheimS   StuttgartUL  Ulm

 Piirikunnat 

 UL  Alb-Donau-Kreis BC   BiberachFN  BodenseekreisFR  Breisgau-HochschwarzwaldBB  BöblingenCW  CalwEM  EmmendingenPF  EnzkreisES  EsslingenFDS FreudenstadtGP  GöppingenHDH HeidenheimHN  HeilbronnKÜN HohenlohekreisKA  KarlsruheKN  KonstanzLB  LudwigsburgLÖ  Lörrach

TBB Main-Tauber-KreisMOS  Neckar-Odenwald-KreisOG  OrtenaukreisAA  OstalbkreisRA  RastattRV  RavensburgWN  Rems-Murr-KreisRT  ReutlingenHD  Rhein-Neckar-KreisRW  RottweilSHA Schwäbisch HallVS  Schwarzwald-Baar-KreisSIG SigmaringenTÜ  TübingenTUT TuttlingenWT  WaldshutBL  Zollernalbkreis

 Lähteet 

 Aiheesta muualla 



*
Luokka:Seulonnan keskeiset artikkelit